כל האתרים בעת הנוכחית (שנת 2022) בנויים על מערכת ניהול תוכן (CMS בשפה המקצועית) מסוג כלשהו, אשר מאפשרת למתכנת האתר, לפתח אתר מודרני – שחוץ מהטקסטים שבו, כולל גם פונקציות שימוש מורכבות שמשפרות את חווית השימוש באתר וגם אלמנטים עיצוביים מתקדמים שהופכים את האתר לחוויה ויזואלית עבור הגולש ומשדרת שפה עיצובית ושיווקית המתכתבים עם המסרים שהמותג מעוניין להעביר באמצעות האתר.
את מערכות ניהול התוכן ניתן לחלק ל-2 קטגוריות: אתרים מבוססי קוד סגור ( Webydo ו- Wix למשל) ואתרי קוד פתוח (ג'ומלה ו-וורדפרס שעל בסיס הטכנולוגיה שלו הוקם אתר זה לדוגמא). אתרי קוד פתוח מאפשרים לכם לבצע יותר פעולות בקוד האתר (ללא ידע טכני מתקדם מוקדם) ואינם מצריכים ממכם לפנות לגורם צד שלישי עבור שום פעולת עריכת או הוספת תוכן בנכס הדיגיטלי שלכם, להבדיל מאתר בקוד סגור, אשר ייאלץ אתכם לפנות לחברה המאחסנת ומנהלת עבורכם אתר האתר, על מנת שיבצעו עבורכם מגוון פעולות ושינויים.
מעבר לחלוקה זו, ניתן לחלק את האתרים בעולם ל-3 סוגים: 1. אתרי תדמית- עבור חיזוק המוניטין של אישיות מסוימת (פוליטית, עסקית, ציבורית וכדומה) או עסק/מותג כלשהו וגם עבור איסוף לידים של גולשים המעוניינים ביצירת התקשרות כלשהי אתכם)
2. אתרי קטלוג- אתרים המציגים רשימת מוצרים של עסק, אך ללא חיבור לסליקה מקוונת ולכן התשלום אינו מתבצע "לייב" באתר, אלא טלפונית או פיזית בחנות עצמה. 3. אתרי מסחר אונליין (Ecommerce) – האתר מחובר לסליקה באשראי והתשלום על המוצרים מתבצע "חי" ברשת.
אנו בקורנגה ממליצים על ממשק ה-WordPress עבור כל סוג של אתר (מלבד אולי במקרה של אתרי חנות עם אלפים רבים של מוצרים, שבמקרה כזה כדאי לכם לבחור בהקמת אתר חנות בפלטפורמת קוד פתוח של "Magneto"). כמעט בכל מצב, וורדפרס ייתן לכם מענה אידאלי וייתן לכם את התשתית הבסיסית עבור קידום האתר שלכם.